Νίκος Κουτσαλέξης

Ο Νίκος Κουτσαλέξης (Αθήνα 1917 - Παρίσι 2000) ήταν Έλληνας πρωταθλητής της καλαθοσφαίρισης και νομικός, για πολλά χρόνια ήταν νομικός σύμβουλος της εταιρείας «Ελληνικό μονοπώλιο».

Ξεκίνησε την καριέρα του στην ομάδα καλαθοσφαίρισης του Πανεπιστημίου Αθηνών όπου και σπούδαζε ταυτόχρονα νομικά, μαζί της ήταν πρωταθλητής Ελλάδος το 1936-37, και το 1938-39, και 1939-40 με τον Πανελλήνιο ΓΣ όπου είχε ενδιάμεσα πάρει μεταγραφή.

Αγωνίστηκε με την Εθνική Ελλάδας σε ένα παιχνίδι, το παρθενικό παιχνίδι της εθνικής στις 25 Μαίου 1936 στην Κωνσταντινούπολη σε φιλικό αγώνα με την Τουρκία όπου η ελληνική ομάδα έχασε με 49-12 και ο Κουτσαλέξης δεν σημείωσε καλάθι. Είχε αγωνιστεί και στο παιχνίδι της επόμενης ημέρας ανάμεσα στις Μεικτές Αθηνών-Κωνσταντινούπολης που είχαν τις ίδιες συνθέσεις με τον αγώνα των εθνικών ομάδων και η Αθήνα νίκησε με 21-19.

Το 1983 και το 1988 τιμήθηκε από την Ελληνική ομοσπονδία καλαθοσφαίρισης για την προσφορά του.

Παραπομπές 

Έλληνες καλαθοσφαιριστές
Έλληνες νομικοί
Καλαθοσφαιριστές Πανελληνίου
Καλαθοσφαιριστές Εθνικής Ελλάδας
Καλαθοσφαιριστές Πανεπιστημίου Αθηνών